พอดีลูกชาย อายุ6เดือนกับ15วันเป็นไข้มา3วันแล้วมีไข้สูงมาก แถมยังถ่ายบ่อย มีผื่นแดงเล็กๆตามตัวจนถึงใบหน้า จนมื้อวานพาไปหา บอกว่าแพ้อาหาร พวกซีรีแลคกับไข่ ก็เลยหยุดกินตามสั่ง พอมาวันที่4 ไข้ลดลง ผื่นก็จางลง ตอนเย็นเลยต้มข้าวใส่แครอทกับผักให้กิน แต่ก็กินนมชงมาตลอด กินได้ไม่นานถ่ายบ่อยมาก ผื่นแดงเล็กก็เริ่มขึ้นมาเยอะอีกครั้ง งงแง นอนยาก อ่อนเพลีย ตาลอยหมดแรงเลยครับ เห็นแล้วสงสารลูก ก็เลยอยากรู้ว่าอาการข้างต้น เป็นโรคอะไรครับ มีผลต่อเด็กมากไหม กลัวลูกมีอันตรายมากครับ อยากได้คำปรึกษาจากคุณหน่อยครับ มีแนวทางแก้อย่างไร
สวัสดีค่ะ @จากที่เล่ามา ยังระบุสาเหตุของอาการไม่ได้นะคะ @แต่หากเด็กเล็ก (อายุเกิน 3เดือน) มีอาการดังนี้ ควรไปพบแพทย์นะคะ : ซึม, ชัก, ไม่ทานอาหารหรือน้ำ, คอแข็ง, อาเจียนพุ่ง, ปัสสาวะออกน้อยลง, ถ่ายท้องเสียมีมูกเลือด, ถ่ายท้องเสียหลายครั้ง, หายใจเสียงวี๊ด, หายใจลำบาก เป็นต้น @จากที่ Jukkrapong เล่ามา แนะนำให้ลูกดื่มนมหรือน้ำเกลือแร่สำหรับเด็กให้เพียงพอ หากมีไข้ให้เช็ดตัวลดไข้และรับประทานยาพาราเซตามอลตามขนาดน้ำหนักของลูก **หากดูแลเบื้องต้น แล้วอาการไม่ดีขึ้น ควรไปพบแพทย์เช่นเดียวกันค่ะ